Paterna participa en les II Jornades Autonòmiques de Polítiques Municipals d’Igualtat
13/11/2015

# Paterna participa en les II Jornades Autonòmiques de Polítiques Municipals d’Igualtat

[![Foto de les jornades autonòmiques de Polítiques Municipals d'Igualtat amb la regidora Paquita Periche](/images/noticias/2015/11/jornadas-politicas-igualdad.jpg)](/images/noticias/2015/11/jornadas-politicas-igualdad.jpg)

13.11.2015

La regidora Paqui Periche intervé en una taula redona junt amb altres localitats per a compartir experiències en el desenrotllament de polítiques d’Igualtat

La regidora de l’Ajuntament de Paterna Paqui Periche ha participat en les II Jornades Autonòmiques de Polítiques Municipals d’Igualtat que s’han celebrat a Massamagrell. L’edil d’Igualtat va intervindre en una taula redona, junt amb representants d’altres localitats, per a compartir experiències comunes en el desenrotllament d’esta matèria.

L’edil ha assegurat que l’any que ve la localitat tindrà un Pla Municipal d’Igualtat i un Pla d’Igualtat del mateix ajuntament. “L’actual equip de Govern socialista ha formalitzat un doble compromís, firmat per l’Alcalde de la Corporació en data 6 de novembre de 2015. Desenrotllarem polítiques que integren la igualtat de tracte i oportunitats entre dones i hòmens, i impulsarem mesures per a aconseguir la igualtat real tant en el si de la nostra organització (ajuntament) com en la comunitat per a la qual treballem (ciutadania)”.

Periche va defendre que una de les principals raons per les quals està en política és “per a aportar tot el que puga perquè igualtat entre hòmens i dones siga una realitat, i amb el convenciment que només amb l’educació en igualtat podrem acabar amb la plaga de la violència de gènere”.